న్యూఢిల్లీ : మాస్టర్ బ్లాస్టర్ సచిన్ టెండూల్కర్, టీమిండియా కెప్టెన్ విరాట్ కోహ్లీ మధ్య క్రికెట్ విశ్లేషకులు, అభిమానులు ఎప్పడూ పోలిక తెస్తూనే ఉంటారు. సచిన్ రికార్డును పూణెలో ఇంగ్లండ్తో వన్డేలో కోహ్లీ బ్రేక్ చేశాడు. విజయవంతమైన లక్ష్య ఛేదనలో సచిన్ పేరిట ఉన్న అత్యధిక శతకాల (14 సెంచరీలు) రికార్డును కోహ్లీ (15) అధిగమించాడు. సచిన్ 463 వన్డేలు ఆడగా.. విరాట్ 177వ మ్యాచ్లోనే ఈ ఘనత సాధించాడు. ఇంగ్లండ్ మాజీ కెప్టెన్ నాజర్ హస్సేన్ బీసీసీఐ.టీవీ కోసం చేసిన ఇంటర్వ్యూలో ఈ పోలిక విషయంపై కోహ్లీని అడిగాడు. ‘‘నేను అంత సుదీర్ఘకాలం (24 ఏళ్లు) ఆడలేకపోవచ్చు. 200 టెస్ట్లు, 100 సెంచరీలు.. ఇవీ అద్భుతమైన అంకెలు.. వీటిని సాధించడం అసాధ్యం’’ అని చెప్పాడు. ‘‘ఆశయాలకు హద్దులు ఉండకూడదు. ఒక్కోసారి మనమెంత సాధించగలమో తెలుసుకోకుండా ఇంతే చేయగలమని పరిమితం అయిపోతుంటాం. నేనెప్పుడూ పరిమితులు విధించుకోను’’ అని తన మనసులో మాట చెప్పాడు టీమిండియా కెప్టెన్. ఇదే స్ఫూర్తితో ఇలాగే రాణిస్తే రికార్డులు బద్దలు కొట్టడానికి అంతకాలం అవసరం లేదన్నది అభిమానుల అభిప్రాయం. కాలమే సమాధానం చెప్పాలి.
newdhilly : master blaster sachin tendoolkar, teamindia kepten virat kohli madhya cricket vislaeshakulu, abhimaanulu eppadoo polika testune untaaru. sachin rikaardunu poonelo inglandtho vandelo kohli breake cheshaadu. vijayavantamaina lakshya chedanalo sachin paerita unna atyadhika satakaala (14 senchareelu) rikaardunu kohli (15) adhigaminchaadu. sachin 463 vandelu aadagaa.. virat 177va matchlone ee ghanata saadhinchaadu. ingland maji kepten najar hassen bcci.tv kosam chesina interviewlo ee polika vishayampai kohlini adigaadu. ‘‘nenu anta sudiirghakaalam (24 ellu) aadalekapovachhu. 200 testlu, 100 senchareelu.. ivee adbhutamaina ankelu.. veetini saadhinchadam asaadhyam’’ ani cheppaadu. ‘‘aasayaalaku haddulu undakudadu. okkosari manamenta saadhinchagalamo telusukokunda inthe cheyagalamani parimitam ayipotuntam. neneppuduu parimitulu vidhinchukonu’’ ani tana manasulo maata cheppaadu teamindia kepten. ide sphuurtithoo ilaage raniste rikaardulu baddalu kottadaaniki antakaalam avasaram ledannadi abhimaanula abhiprayam. kaalame samadhanam cheppali.